23.05.25

אורי אזכרה ראשונה

אורי שלי,

עברה שנה, לא להאמין .

כל כך מהר וכל כל כך הרבה קרה

יפתח התגייס ועושה חייל

ואיתמר עבר טסט והיתבגר כל כך

ונועה ואני מחוברים חזק חזק

ואנחנו חיים בעוצמה, ושמחים וגם בוכים ועצובים .

אנחנו גם וגם, ממש כפי שהסטטוס שלך בפייסבוק מלמד אותנו .

אתה חסר לי בשיחות שלנו , ברעיונות המקורים שלך, ביצירתיות שלך, בארוחות שישי במרפסת

אני כל כך מתגעגע אליך

אני נוסע הרבה ברכבת, ולפעמים אני רואה גבר או אישה יושבים לבדם ופתאום ללא כל סיבה מתחילים בבכי חרישי , ואני יודע , אני מכיר את זה, את תחושת החיבור לכאב שמתבטאת בפרץ של רגש ישירות מהלב.

השתנתי מאוד מאז שעזבת , אני אדם אחר , ניסתי לכתוב מייל כועס אתמול ולא הצלחתי , משהו התעדן בי, הפך ליותר אמפטי.

ואתה למעלה, קרוב לבורא , מנגן ומדי פעם שולח לנו אות וסימן

וכולם כאן מתייחסים אלינו נפלא

והייתי מוותר על הכל , ושתהיה כאן שוב

ושתתקשר אליי ותגיד לי "מה קורה אבא?" ושתתעצבן שאני מנשק אותך בעורף

ושנלך שנינו לאכול המבורגר בלי שאמא יודעת

ושתחייה

עשו לך כל כך הרבה הנצחות , בערבי מוזיקה, בקונצרטים, באולמות, בבמות מרכזיות, בבקתות על שביל ישראל, בתנועה, בישוב ,במצוק איפה לא...

כמעט כל יום מתגלה לנו משהו חדש עליך , כמה היית מוכשר , כמה אהבה וטוב פיזרת לכל עבר.

אנשים מספרים לנו שאתה מתגלה אליהם בחלומות או ממש במהלך היום

ואני יודע שסיימת את התיקון שלך בעולם הזה , זה ברור לי כמו אור השמש. זה גורם לי לשלווה.

סיימת את התיקון ובחרת לעזוב בקרב, למען כולנו, למען עם ישראל , למען ארץ ישראל.

אני אוהב אותך וגאה בך וכל כך מתגעגע , נוח על משכבך לשלום ילד שלי.

אבא